โสภณจัดระเบียบโลว์คอสต์แอร์ไลน์
รมว.คมนาคมสั่งกรมการบินพลเรือนสรุปมาตรฐานสายการบินต้นทุนต่ำ หวั่นเอาเปรียบผู้บริโภค
8 มี.ค. 2553

รมว.คมนาคมสั่งกรมการบินพลเรือนสรุปมาตรฐานสายการบินต้นทุนต่ำ หวั่นเอาเปรียบผู้บริโภค
นายโสภณ ซารัมย์ รมว.คมนาคม กล่าวว่า ได้มอบนโยบายให้กรมการบินพลเรือนใช้เวลา 2 เดือนหลังจากนี้ สรุปมาตรฐานสายการบินต้นทุนต่ำ (โลว์คอสต์แอร์ไลน์) ว่าควรมีมาตรฐานอย่างไร และสรุปรายงานให้กระทรวงทราบ
ทั้งนี้ ประเด็นที่กรมการบินพลเรือนรวบรวมและเสนอเข้ามา จะใช้เป็นมาตรฐานในการควบคุมกำกับระบบการบริหารของสายการบินโลว์คอสต์ อีกทั้งข้อมูลอีกส่วนจะนำไปปรับใช้กับสายการบินแห่งชาติ (การบินไทย) ด้วยว่าเหตุใดสายการบินโลว์คอสต์จึงอยู่ได้
"การลดราคาของสายการบินโลว์คอสต์ในบางประเด็นเป็นการเอาเปรียบผู้บริโภคหรือผู้โดยสารหรือไม่ ให้ไปดูในรายละเอียด" นายโสภณกล่าว